cyanic-selkie/wikianc huggingface dataset:
Hottentotstee
Hottentotstee (Helichrysum nudifolium (L.) Less.) is 'n plant wat inheems aan Suid-Afrika is en in alle provinsies voorkom, veral op groter hoogtes. Op die SANBI-rooilys is dit as 'veilig' (LC) gelys. Dit kom in Zimbabwe, Malawi en verder wydverspreid in Afrika, asook in Jemen voor.
Daar is verskillende variëteite:
Mitsuo Watanabe
Mitsuo Watanabe (渡辺 三男) is 'n voormalige Japannese sokkerspeler. Hy het vir die Japanse nasionale sokkerspan uitgedraf.
Smartisme
duimnael|Die vyf belangrike gode van Smartisme: Ganesha (middel), Shiva (links bo), Devi of Durga (regs bo), Vishnu (links onder) en Surya (regs onder).
Smartisme, of die Smarta-tradisie, is ’n beweging in Hindoeïsme wat saam met die Purana-letterkundegenre ontwikkel het. Vyf altare met vyf gelyke gode word aanbid: Vishnu, Shiva, Ganesha, Surya en Devi (Shakti). Die Smarta-tradisie verskil van die ouer Shrauta-tradisie, wat geskoei was op uitgebreide rituele en rites. Daar was ’n taamlike oorvleueling van die idees en praktyke van Smartisme met dié van ander Hindoetradisies soos Shaivisme, Vaishnavisme en Shaktisme.
Die Smarta-tradisie het in die vroeë klassieke tydperk van Hindoeïsme, omstreeks die begin van die Christelike tydperk, ontwikkel toe Hindoeïsme ontstaan het uit die wisselwerking tussen Brahmanisme en plaaslike tradisies.
Raritan volk
Die Raritan was groeperinge van die Lenape mense wat rondom die Raritanrivier en baai gewoon het, in wat nou noordoostelike New Jersey en Staten-eiland, New York is.
Die naam "Raritan" is waarskynlik afkomstig van een van die Delaware-tale (Lenape-tale) (een van die tale in die Algonquian-taalgroep), hoewel daar verskillende interpretasies is oor die betekenis daarvan. Dit kan 'n afgelei wees van Naraticong wat "rivier oorkant die eiland" beteken, of Roaton of Raritanghe, die name van 'n groep wat oor die Hudsonrivier gekom het en die vorige bevolking wat bekendstaan as die Sanhican verplaas het. (wat verder die binneland in beweeg het). Alternatiewelik is Raritan die Nederlandse uitspraak van wawitan of rarachons, wat "gevurkte rivier" of "oorlopende stroom" beteken.
Die Raritan het vroeë kontak gehad met setlaars in die kolonie Nieu-Nederland. William Kieft, goewerneur van Nieu-Nederland, het 'n uitwissingsveldtog teen hulle beplan, onder voorwendsel dat varke van 'n plaas op die huidige Staten-eiland gesteel is. Die aanval op die Amerikaanse Indiane, hoewel dit nie veel skade berokken het nie, was 'n bydraende faktor tot die groepe se vorming van 'n alliansie tydens die Kieft-oorlog (1643-1645) teen die nedersettings van Nieu-Nederland.
Ganges
Die Ganges of Ganga (Hindi: गंगा; Bengaals: গঙ্গা, Gônga; Sanskrit: गङ्गा; Oerdoe: گنگا, Gaṅgā) is 'n groot oos-vloeiende rivier in Asië. Dié rivier, met 'n lengte van 2 525 km (1 569 myl), is ná die Indus en die Brahmaputra die derde langste rivier in Suid-Asië. Die Ganges is die heiligste rivier in Hindoeïsme en sterk besoedel deur riool.
Die Ganges ontstaan deur die saamvloei van die Bhagirathi en die Alaknanda binne die Himalaja in die streek Garhwal van die Indiese deelstaat Uttarakhand, net suid van die grens tot die Chinese outonome gewes Tibet, naby die berg Kailash. Aansluitend vloei dié rivier in 'n suidelike rigting, voordat dit die Groot Vlakte bereik, een van die mees digbevolkte gebiede van die wêreld. Net oos van die Indiese hoofstad Nieu-Delhi vloei die Ganges in 'n oostelike rigting en bereik die deelstaat Uttar Pradesh. Hier vloei dié rivier deur Kanpur, die grootste stad aan die boloop. In Allahabad mond die Yamuna, die Ganges se belangrikste sytak, in dié rivier uit. Net oos daarvan bereik dié rivier die stad Waranasi, in die Hindoeïsme die mees belangrike pelgrimsoord aan die Ganges. Aansluitend vloei die Ganges deur die deelstaat Bihar en bereik Patna, die grootste stad aan dié rivier. Beide stede, Waranasi en Patna, behoort tot Indië se oudste nedersettings. Verder oos vloei dié rivier deur die deelstate Jharkhand en Wes-Bengale, waar waterryke sytakke vanuit die Himalaja in die Ganges uitmond. Aansluitend bereik die Ganges Bangladesj, waar die rivier Hugli genoem word. Net wes van dié land se hoofstad Dhaka vloei die Ganges en die Brahmaputra saam en vorm die Padma. Die Padma vloei verder in 'n suidwestelike en aansluitend in 'n suidelike rigting. Later mond dit in die Gangesdelta in die Golf van Bengale uit.
Emily in Paris
Emily in Paris is 'n Amerikaanse televisiereeks wat deur Darren Star geskep is en op 2 Oktober 2020 op Netflix gepremière het. Die hoofkarakter, Emily, word vertolk deur Lily Collins. Emily is 'n Amerikaanse vrou van die Midde-Weste wat na Parys verhuis vir werk en 'n kultuurbotsing ervaar. Ander akteurs in die reeks sluit in Ashley Park, Philippine Leroy-Beaulieu, Lucas Bravo, Samuel Arnold, Camille Razat, en Bruno Gouery.
Zinkwazi Beach
Zinkwazi Beach is 'n klein dorp aan die Noordkus van KwaZulu-Natal, Suid-Afrika, noordoos van Durban.
Dit is bekend vir sy pragtige lagune, wat 'n strandmeer in die Zinkwazirivier vorm.
Randy Stone
Randy Stone (26 Augustus 1958 – 12 Februarie 2007) was 'n Amerikaanse akteur. Hy was bekend vir sy rolle in die rolprente Jaws 3-D (1983), Say Anything... (1989), en Final Destination (2000).
Kalmikies
Kalmikies (Хальмг келн Xal‘mg keln; ook bekend as Wes-Mongools) word gepraat in die Republiek van Kalmikië in Rusland. Dit is die mees prominente dialek van die taal Oirat, wat tot die Mongoolse taalfamilie behoort. Die Oirat-volk is regdeur Eurasië versprei, met taamlike groepe in Wes-Mongolië en China. In Rusland het hulle bekend geword as die Kalmikiërs.
Nadat die volk in 1957 toegelaat is om terug te keer, het Russies die amptelike taal van hul outonome oblast geword. Boeke, koerante en tydskrifte is in die Cyrilliese alfabet gedruk en teen die laat 1970's het Russies die belangrikste onderrigtaal geword.
Alfabet
Van 1648 tot 1924 is Kalmikies geskryf in ’n vertikaal geskrewe alfabet wat van die Mongoolse skrif afgelei is. In 1924 is dit met die Cyrilliese alfabet vervang. In 1930 is Cyrillies weer met die Latynse alfabet vervang, maar sedert 1937 word die Cyrilliese alfabet weer gebruik.
Die huidige aangepaste Cyrilliese alfabet lyk soos volg:
Melbourne
Melbourne (Engels: [ˈmɛlbərn], ) is die hoofstad van die Australiese deelstaat Victoria en die tweede grootste stad in Australië naas Sydney met 'n bevolking van meer as vyf miljoen volgens die 2021-sensus.
Die nedersetting is in 1835 deur 'n groep koloniste uit Tasmanië op die oewers van die Yarrarivier gestig. In 1842 word dit as 'n stad geproklameer.
Melbourne is 'n multikulturele stad wat mense van orals oor die wêreld verwelkom. Dit is bekend vir sy tremme. Die stad het verskeie groot parke en ook 'n paar strande.
Melbourne was een van die Australiese gasheerstede tydens die Krieketwêreldbeker 1992, Rugbywêreldbeker 2003, Krieketwêreldbeker 2015 en T20I-wêreldbeker 2022. Die Olimpiese Somerspele 1956 is ook hier gehou. In Januarie word jaarliks vir twee weke een van die mees prestigeryke kampioenskappe in professionele tennis aangebied: Die Australiese Ope. Dit vorm saam met die Franse Ope, VSA-Ope en Wimbledon-kampioenskap die vier "Grand Slam"-toernooie van elke jaar.
Benoni (kiesafdeling)
duimnael|regs|210px|[[Walter Madeley, 30 jaar LV vir Benoni.]]
Die kiesafdeling Benoni was 'n setel in die Suid-Afrikaanse Volksraad vanaf die algemene verkiesing van 1915.
1910-1921
In daardie jaar het 3 381 kiesers hulle in Benoni laat registreer. In die algemene verkiesing op 20 Oktober 1915 wen Walter Madeley, wat in 1910 in Springs gewen het, maar waarvan Benoni tydens die daaropvolgende afbakening weggesny is, met 'n meerderheid van 779 teen die kandidaat van die Suid-Afrikaanse Party met die Nasionale Party in die derde plek.
In 1920 haal Madeley weer die paal, dié keer met 'n meerderheid van 461. Weens genl. Jan Smuts se onoortuigende oorwinning in 1920, smelt sy Suid-Afrikaanse Party kort na die verkiesing saam met die Unionisteparty en word 'n verkiesing opnuut in 1921 gehou. Madeley wen die derde keer in Benoni, dié keer met 'n meerderheid van 512 stemme teen die Nasionale Party se H.P. Venter.
1924-1938
In die aanloop tot wat genl. J.B.M. Hertzog se Nasionale Party se Pakt-regering sou word met die Arbeidersparty staan die twee partye mekaar nie in 1924 teen nie. Madeley wen Benoni weereens, dié keer met 691 stemme teen die Suid-Afrikaanse Party se A.H. Moore.
In 1929, ná 'n skeuring in die Arbeidersparty, staan Madeley as Arbeider-Hoofbestuur-kandidaat teen R.B. Waterson, 'n Arbeider-Cresswelliet, en wen met 50 stemme. Hy herhaal die prestasie in die 1933-verkiesing toe hy 1 564 meer stemme kry as die S.A.P.-Koalisie-kandidaat, kol. Hendrik Mentz, latere kabinetsminister van die Verenigde Party. In 1938 kom Madeley te staan teen sowel die Verenigde Party as die Nasionale Party, maar wen nogtans met 'n meerderheid van 1 486.
1943-1961
Net die Nasionale Party se D.W. Stokes staan Madeley in 1943 teen, maar die dienende Volksraadslid kry 'n rekord-meerderheid van 3 974 stemme en wen die agste keer die setel. Hy werk van 1939, toe Hertzog as eerste minister bedank, met die Verenigde Party saam en bly 'n kabinetsminister tot hy in 1945 uit die politiek tree. Sy bedanking noodsaak 'n tussenverkiesing op 27 November 1947 wat die Arbeidersparty se T.W.B. Osborn met 949 stemme teen 'n kandidaat van die Verenigde Arbeidersparty wen.
1961 en later
In 1966 wen die N.P. die setel die eerste keer in 51 jaar toe P.Z.J. van Vuuren 478 stemme meer as die V.P. se P. Davis kry. Van Vuuren word in 1970 deur die V.P. se H.J. van Eck ontsetel toe hy met 727 stemme verloor. Van Eck behou die setel in 1974 vir die V.P. met 'n meerderheid van 1 917 teen die N.P. se F.J. Smuts.
Shaka's Rock
Shaka's Rock is 'n klein dorpie aan die Noordkus van KwaZulu-Natal, Suid-Afrika, noordoos van Durban.
DualDisc
DualDisc is die naam van 'n nuwe soort gekombineerde CD/DVD-skyf wat in 2004 op die Amerikaanse mark ingevoer is. Dit is net so dik soos 'n gewone DVD maar bevat 'n CD-gedeelte op die bo- en 'n DVD-gedeelte aan die onderkant, waarby ook DVD-Oudio-klankkwaliteit gestoor kan word. Musiekliefhebbers kan hierdie DVD's gerus in gewone CD-spelers (byvoorbeeld in hul kar) én DVD-Oudio- of DVD-Video-spelers gebruik. duimnael|links|250px|Die CD-en DVD-laag van 'n DualDisc Weens patentkwessies (daar bestaan reeds 'n formaat met CD-gedeelte aan die bo- en DVD-Video-gedeelte aan die onderkant wat as DVDplus bemark word) is hierdie nuwe formaat aanvanklik slegs in Kanada en die Verenigde State beskikbaar. In Februarie 2005 vermeld die eerste Europese vervaardiger van DVD's in Oostenryk dat hy nou oor die noodsaaklike regte beskik om DualDiscs en verwante produkte plaaslik te produseer. Die eerste deurskynende etikette wat vir DualDiscs in aanmerking sal kom is tydens die Consumer Electronics Show 2005 in Las Vegas (Verenigde State) bekend gestel.
Daar is verskeie etikette in die musiekbedryf soos Sony Music wat verkies om hulle DualDiscs sonder DVD-Oudio-gedeelte vry te stel; die DVD-gedeelte bevat dan net gewone DVD-Video-klankkwaliteit met Dolby Digital en/of LPCM-klank.
Die groep Simple Plan van Montréal (Kanada) is 2004/2005 die eerste kunstenaars ter wêreld wat 'n platinatoekenning vir die verkoop van meer as een miljoen eenhede van hulle DualDisc-album Still Not Getting Any ontvang het (hierdie skyfie bevat ook 'n DVD-Oudio-klankbaan met 88.2 kHz/16 bis-klankkwaliteit). In Junie 2005 vermeld ook Warner Music die eerste platinatoekenning vir Rob Thomas se DualDisc "Something To Be", wat die album in gewone CD- en DVD-Oudio-klankkwaliteit met 96 kHz/24 bis in stereo en 5.1-ruimteklank bevat.
Teen die einde van die jaar 2005 is daar sowat 200 DualDisc-titels wêreldwyd beskikbaar, en verkope beloop reeds sowat twee miljoen eenhede.
Neil Newbon
Neil Newbon (gebore 14 Augustus 1978) is 'n Engelse akteur. Hy is bekend vir sy rolle in die rolprente The Discovery of Heaven (2001) en Kingsglaive: Final Fantasy XV (2016), en in die televisiereeks As If (2001).
Amanda Bearse
Amanda Bearse (gebore 9 Augustus 1958) is 'n Amerikaanse aktrise, regisseuse, en vervaardiger. Sy is bekend vir haar rolle in die rolprent Fright Night (1985) en in die televisiereekse Married with Children (1986) en Nikki (2000).
Heurne, Aalten
Heurne is ’n nedersetting in die munisipaliteit Aalten in die provinsie Gelderland in Nederland.
Verna Vels
Verna Vels (13 Junie 1933 – 21 Augustus 2014) was ’n Afrikaanse skryfster, radio-omroeper en storieverteller wat veral bekend was as die skepper en stem agter Liewe Heksie, ’n kinderprogram wat op Suid-Afrikaanse televisie uitgesaai is.
Biografie
Verna Barbara Robertson Vels is op Reitz in die Vrystaat gebore waar sy haar skoolloopbaan voltooi het. Sy skryf in 1953 vir ’n BA-graad aan die Universiteit van Pretoria in en voltooi haar studies in 1954 met drie hoofvakke in Afrikaans/Nederlands, Engels en Kunsgeskiedenis. Vels begin in 1954 by die SAUK se kantore in Durban as omroeper te werk. Sy het die draaiboek geskryf vir die rolprent Lag met Wena: ’n Afrikaanse Filmkonsert. Vir die res van haar professionele loopbaan was sy nou by die radio- en televisiewese betrokke gewees. Sy het Hennie Human na sy uittrede op 31 Desember 1982 by die SAUK opgevolg as direkteur van die destydse TV1 en het die eerste vrou geword wat tot die vlak van senior bestuurder bevorder is. Sy was vir die laaste 12 jaar van haar lewe toesighoudende regisseur van 7de Laan.
Toekennings
Sy is op 3 Februarie 2011 tydens kykNET se Fiestas vereer vir haar lewensbydrae tot die Afrikaanse woordkuns. Die Tienie Hollowaymedalje vir Kleuterliteratuur is in 2000 aan haar toegeken.
Ander pryse wat haar toegeval het:
Boeke
Kinder- en jeugboeke wat sy geskryf het:
Bob Crosby
Bob Crosby (23 Augustus 1913 – 9 Maart 1993) was 'n Amerikaanse akteur en skrywer. Hy was bekend vir sy rolle in die rolprente Raging Bull (1980), Manhattan Murder Mystery (1993), Cedar Rapids (2011), en What If (2013).
Shigemi Ishii
Shigemi Ishii (石井 茂巳) is 'n voormalige Japannese sokkerspeler. Hy het vir die Japanse nasionale sokkerspan uitgedraf.
1606
Die jaar 1606 was 'n gewone jaar wat volgens die Gregoriaanse kalender op 'n Sondag begin het. Dit was die 6de jaar van die 17de eeu n.C. Soos ander gewone jare het die jaar 12 maande, 52 weke en 365 dae gehad.
Camille Razat
Camille Razat (gebore Maart 1994) is 'n Franse aktrise. Sy is bekend vir haar rolle in die rolprente (Girl)Friend (2018), Girls with Balls (2018), Paris Pigalle (2018), en The 15:17 to Paris (2018) en in die televisiereeks Emily in Paris (2020).
Callyspongia australis
Callyspongia australis is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Callyspongia en tot die familie Callyspongiidae. Die wetenskaplike naam van die spesie is die eerste keer geldig gepubliseer in 1887 deur Lendenfeld.
Wildetee
Die wildetee (Athrixia elata Sond.) is 'n struikie wat in Lesotho, Eswatini, die Vrystaat, Mpumalanga, Gauteng en Limpopo voorkom. Op die SANBI-rooilys is dit as 'veilig' (LC) gelys.
Nes A. phylicoides word hierdie plant soms as tee gebruik. Navorsing het getoon dat dit min toksisiteit veroorsaak in waterige oplossings. In alkohol is dit anders. Die tee bevat geen kaffeïen nie.
Maitland
Maitland is 'n werkersklasvoorstad van Kaapstad en word begrens deur onder meer Soutrivier, Pinelands en Observatory. Dit is 'n sentrale voorstad.
Vlag van Tokelau
Die vlag van die Tokelau, amptelik deel van Nieu-Seeland, is op 7 September 2009 in gebruik geneem. Die vlag van Nieu-Seeland word amptelik op die eiland gebruik. Die vlag vertoon ’n enkele blou baan met ’n geel gestileerde kano onder seil en ’n Suiderkruismotief in vier vyfpuntige sterre aan die vlagpaalkant.
Voorstel van 1989
’n Alternatiewe en nie-amptelike vlag is opgemerk. Die drie sterre in hierdie vlag stel die drie atols wat Tokelau opmaak, voor.
Voorstel van 2007
In Junie 2007 het die streeksparlement (Algemene Fono) ’n besluit geneem oor die toekoms van die vlag, lied en nasionale simbool van Tokelau. Die voorgestelde vlag het ’n gestileerde Polinesiese kano en vier sterre uitgebeeld. Die sterre stel die drue hoofeilande en Swainseiland wat deur die VSA (Amerikaans-Samoa) geadministreer word maar wat deur Tokelau opgeëis word. Aangesien die vereiste supermeerderheid nie in 2007 behaal is vir selfregering nie, is die vlag nie amptelik aanvaar nie.
Finale voorstel van 2008
In Mei 2008 het die Algemene Fono die finale weergawes van die nasionale simbole van Tokelau goedgekeur. Die goedgekeurde vlagontwerp is gebaseer op die 2007-voorstel met klein veranderinge aan die plasing van die sterre in ’n Suiderkruisformasie eerder as ’n geografiese voorstelling van die eilande. ’n Nasionale embleem is ook goedgekeur.
Vlag van die Pitcairneilande
Die vlag van die Pitcairneilande, ’n Britse oorsese gebied is op 2 April 1984 in gebruik geneem. Die vlag vertoon ’n blou Britse vaandel met die wapen van die eiland op die wapperkant.
Geskiedenis
Hoewel die Pitcairneilande sedert Desember 1970 ’n onafhanklik beheerde grondgebied is, het hulle toe nog nie ’n vlag gehad nie. In Desember 1980 het die Eilandsraad van Pitcairn ’n vlagontwerp aanvaar vir hul toekomstige vlag. Die vlag is op 2 April 1984 amptelik deur koningin Elizabeth II erken en is vir die eerste keer in Mei van daardie jaar op die eilande vertoon.
Indus
Die Indus (Sanskrit: सिन्धु; Oerdoe: دریائے سندھ, Darya-e Sindh; Hindi: सिन्धु नदी, Sindhu Nadi; Sindhi: سنڌو Sindhu; Panjabi: سندھ Sindh; Persies: Nilau "blou water" en Ab-e-sind "water van Sindh"; Arabies: نهر السند, Al-Sind; Tibettaans: སེང་གེ།་གཙང་པོ; Chinees: 森格藏布/狮泉河/印度河; Grieks: Ινδός Indós; Turks: Indus Nehri) is 'n groot suid-vloeiende rivier in Asië. Dié rivier, met 'n lengte van 3 200 km (2 000 myl), is die langste rivier in Suid-Asië en mond in die Arabiese See uit. Saam met vier ander riviere kenmerk die Indus die streek Punjab, "die land van vyf riviere".
Die Indus ontstaan deur die saamvloei van die Sênggê Zangbo met verdere spruite in die Trans-Himalaja in die Chinese outonome gewes Tibet, naby die berg Kailash. Aansluitend vloei dié rivier in 'n noordwestelike rigting deur die omstrede en outonome Noord-Indiese deelstaat Jammu en Kasjmir en verder deur Pakistan. In die noorde van dié land maak die Indus 'n boog in 'n suidwestelike rigting en vloei deur die provinsies Punjab en Sindh. Hier bereik dié rivier die stad Hyderabad, die grootste stad aan dié rivier. Verder suid mond die Indus net suidoos van Karatsji in die Arabiese See uit.
Die Indus is die belangrikste rivier in Pakistan en word as lewenslyn van dié land beskou. Die rivier is veral bekend vir die antieke Indusvalleibeskawing en as oostelike grenslyn van Alexander die Grote se groot ryk. Na die Indus is die Indiese subkontinent, Indië en die Pakistanse provinsie Sindh genoem.
Yoshiichi Watanabe
Yoshiichi Watanabe (渡辺 由一) is 'n voormalige Japannese sokkerspeler. Hy het vir die Japanse nasionale sokkerspan uitgedraf.
Rob Stone (akteur)
Rob Stone (gebore 26 September 1962) is 'n Amerikaanse akteur, regisseur, en vervaardiger. Hy is bekend vir sy rolle in die rolprent One Vision (1998) en in die televisiereekse Mr. Belvedere (1985) en Shank! (2010).
Agapornithinae
Agapornithinae is 'n subfamilie van papegaaie. Die subfamilie word in drie genera onderverdeel.
R561 (Suid-Afrika)
Die R562 is 'n streeksroete wat die R518-streeksroete by Marken met die Zanzibar-grenspos op die grens met Botswana verbind. Die roete begin waar dit van die R518 aftak en feitlik noord gaan. Dit kruis die N11-nasionale pad by Baltimore en gaan verby Tolwe, deur Maasstroom (waar dit die R572 kruis) en eindig by die Zanzibar-grenspos.
Sans Souci, KwaZulu-Natal
Sans Souci is 'n klein nedersetting aan die Tugelarivier in KwaZulu-Natal, Suid-Afrika, noordoos van Durban.
Callyspongia vaginalis
Callyspongia vaginalis is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Callyspongia en tot die familie Callyspongiidae. Die wetenskaplike naam van die spesie is die eerste keer geldig gepubliseer in 1814 deur Lamarck.
Allyce Beasley
Allyce Beasley (gebore 6 Julie 1951) is 'n Amerikaanse aktrise. Sy is bekend vir haar rolle in die rolprente Loaded Weapon 1 (1993), Stuart Little (1999), en Legally Blonde (2001), en in die televisiereeks Moonlighting (1985).
NG gemeente Montclair
duimnael|regs|170px|Ds. Pierre Cronjé was van 1950 tot 1951 [[NG gemeente Durban-Suid|Durban-Suid se eerste medeleraar, waarna hy 'n beroep na die nuwe dogtergemeente Montclair aangeneem het. Hier het hy gebly tot hy in 1954 spoorwegleraar geword het, 'n amp wat hy ook deeltyds as medeleraar van die moedergemeente beklee het.]] duimnael|regs|250px|Ds. en mev. F.N. Marais by hul dogters, Dorothea (agter) en Marguerite. Hy was leraar hier van 1959 tot 1960. duimnael|regs|250px|Ds. en mev. Nico Schreuder. Hy was leraar van Montclair van 1966 tot 1980.
Die NG gemeente Montclair was 'n gemeente van die Nederduitse Gereformeerde Kerk in die provinsie en Sinode van KwaZulu-Natal. Dit het op 1 September 2005 saamgesmelt met die moedergemeente, NG gemeente Durban-Suid, waarna dié saamgestelde gemeente bekendstaan as Durban-Oos. Dié nuwe gemeente se belydende lidmate het binne die eerste 10 jaar van sy bestaan afgeneem van 835 tot 332.
Agtergrond
Die gemeente is op 21 Februarie 1951 van Durban-Suid afgestig as die 26ste van die destydse Natalse Kerk en die sewende in die stad Durban. As gevolg van die geografiese uitgestrektheid en die verspreidheid van sy lidmate, het die gemeente Durban-Suid voor groot probleme te staan gekom. Baie van sy lidmate het met die jare verband met die Kerk verloor. Veral die lede van die wyke Montclair en Suidkus is die swaarste getref deurdat vervoerdienste na die sentrale kerksaal ongerieflik was.
Die hou van buitedienste was ook nie die mees bevredigende oplossing nie, want met een leraar alleen kon daar hoogstens een maal per maand op al sewe die buitediensplekke 'n diens gehou word. Baie buitedienste het ook nie daartoe bygedra om die saamhorigheidsgevoel van die gemeente te versterk nie. Finansieel was die gemeente, wat wel kort voor Montclair se afstigting sowat 1 200 belydende lidmate gehad het, nie daartoe in staat om 'n medeleraar te beroep nie.
Deur geldelike steun van die Sinodale Armesorgkommissie kon egter later oorgegaan word tot die beroep van 'n medeleraar wat ook deeltyds sou optree as Natalse spoorwegleraar. Sodoende kon prop. Pierre Cronjé op 29 Julie 1950 in die gemeente as medeleraar en deeltydse spoorwegleraar bevestig word. Benewens sy werk as spoorwegleraar was ds. Cronjé se taak die bearbeiding van die wyke Montclair en Suidkus en meer spesifiek om hierdie wyke vir afstigting ryp te maak.
Afstigting
Dié werk was voorspoedig sodat op die kerkraadsvergadering van Durban-Suid op 8 Desember 1950 daar aan hierdie wyke verlof toegestaan is om voorbereidende maatreëls te tref vir afstigting tot 'n aparte gemeente. Onder blyke van groot geesdrif is hierdie nuwe gemeente op 21 Februarie 1951 in die Montclair-saal gestig. Op 2 April 1951 het die kerkraad 'n eerste beroep uitgebring en wel op ds. Cronjé van die moedergemeente, wat hom dan ook die beroep laat welgeval het.
Op 26 Mei 1951 is ds. Cronjé ontvang as eerste leraar van die jong gemeente. Tereg is daar destyds in die pers melding gemaak van die feit dat dit 'n gemeente is sonder kerk, sonder saal en sonder pastorie. Ten spyte van vele struikelblokke in die weg, het die jong gemeente met groot toewyding en opoffering sy taak aangepak. Die afstigting was 'n geloofstap, maar in die kort tydjie van sy bestaan is daar oorvloedig bewys gelewer dat wie op die Here vertrou nie beskaamd hoef te staan nie, aldus Ons gemeentelike feesalbum van 1952. Die gemeente is afgestig met 540 belydende lidmate, maar teen 1960 het dit afgeneem tot 450 nadat Suidkus op 4 Julie 1958 van die gemeente afgestig het. Dié dogtergemeente het in 1960 340 belydende lidmate gehad. Ds. D.J.J. Oosthuizen, van 1955 af leraar van Montclair, het in 1959 die beroep na Suidkus as dié gemeente se eerste leraar aangeneem.
Onlangse verlede
In 1985 het Montclair twee predikante gehad, terwyl die dooplidmate 404 en die belydende lidmate 820 getel het. Durban-Suid is ook deur twee leraars bedien en het 455 doop- en 884 belydende lidmate gehad. Teen 2000, steeds met twee leraars, het Durban-Suid 291 dooplidmate en 643 belydende lidmate gehad en Montclair, nou met net een leraar, onderskeidelik 166 en 503.
Die saamgestelde gemeente Durban-Oos het die lewe op 1 September 2005 begin met 204 doop- en 835 belydende lidmate. Ds. R.F. Geyser het oorgekom van Durban-Suid af en G.A. Hanekom van Montclair af. Vyf jaar later, in 2010, het die dooplidmate 39 getel en die belydende lidmate 346, wat in 2015 onderskeidelik 44 en 332 was. Nogtans hou die nuwe gemeente steeds eredienste in albei die samestellende dele se ou kerkgebou, te wete die destydse Durban-Suid s’n by Old Missionweg 49, Grosvenor, en Montclair s’n by Montclairweg 42.
NG gemeentes in Durban
In 1960 het die Ring van Durban bestaan uit 13 gemeentes met 8 322 belydende lidmate, maar die gemeente Weza-Port Shepstone het later 'n afsonderlike ring geword sodat die 12 oorblywende gemeentes 7 698 belydende lidmate gehad het. In 1985 was daar twee Durbanse ringe, te wete Durban en Durban-Suid. In die gesamentlike getal van 20 gemeentes was daar toe 12 464 belydende lidmate. In 2000 het daar 19 gemeentes oorgebly met 10 241 belydende lidmate, maar die getal gemeentes het teen 2015 afgeneem tot 14 en die belydende lidmate tot 6 600.
1607
Die jaar 1607 was 'n gewone jaar wat volgens die Gregoriaanse kalender op 'n Maandag begin het. Dit was die 7de jaar van die 17de eeu n.C. Soos ander gewone jare het die jaar 12 maande, 52 weke en 365 dae gehad.
Dennis Crosby
Dennis Crosby (13 Julie 1934 – 4 Mei 1991) was 'n Amerikaanse akteur. Hy was bekend vir sy rolle in die rolprente Duffy's Tavern (1945), Out of This World (1945), en Sergeants 3 (1962), en in die televisiereeks Ben Casey (1961).
Arnaud Viard
Arnaud Viard (gebore 22 Augustus 1965) is 'n Franse akteur, skrywer, en regisseur. Hy is bekend vir sy rolle in die rolprente Clara et moi (2004), Paris, Love, Cut (2015), en I Wish Someone Were Waiting for Me Somewhere (2019) en in die televisiereeks Emily in Paris (2020).
Paul Nicholls (akteur)
Paul Nicholls (gebore 12 April 1979) is 'n Engelse akteur. Hy is bekend vir sy rolle in die rolprente If Only (2004), Bridget Jones: The Edge of Reason (2004), en The Wolfman (2010), en in die televisiereeks EastEnders (1985).
Pous Innocentius V
Pous Innocentius V was die 185ste pous van die Rooms-Katolieke Kerk in 1276 van 21 Januarie tot 22 Junie.
Biografie
Pous Innocentius V is gebore as Pierre de Tarentaise ongeveer in 1224 in Tarentaise, (teenswoordig Moûtiers in die departement Savoie) Frankryk. Ongeveer in 1240 word hy 'n Dominikaanse monnik in Lyon, hy is die eerste Dominikaan om pous te word. Hy studeer teologie in Parys aan die Sorbonne Universiteit en word ook dosent. In 1272 word hy aartsbiskop van Lyon en in 1273 kardinaal-biskop van Ostia. Hy het prominent deel geneem aan die tweede konsilie van Lyon. Op 21 Januarie 1276 volg hy Pous Gregorius X op en regeer tot sy dood op 22 Junie 1276. Hy word opgevolg deur Pous Adrianus V. Die naam ‘Innocentius’ beteken 'onskuldige'.
Pontifikaat
Pous Innocentius V het min vermag in sy kort pontifikaat. Hy was egter 'n vredemaker. Hy het probeer om die Welfe en die Ghibellyne in Italië te versoen, het vrede bewerkstellig tussen die stede Pisa en Lucca en het bemiddel tussen Karel van Anjou en Rudolf van Habsburg. Hy het ook probeer om die Roomse Kerk met die Oosters-Ortodokse Kerk te herenig. Hy het met keiser Michael VIII Paleologus gekorrespondeer en afgevaardigdes na Konstantinopel gestuur. Hy is egter gedwarsboom deur Karel van Anjou wat die briewe dikteer het en die taal sodanig beïnvloed het dat dit vir die keiser as beledigend geklink het. Die pous se bynaam was "famosissimus doctor" (die beroemdste doktor).
Verering
Pous Innocentius V is op 9 Maart 1898 deur Pous Leo XIII salig verklaar. Sy feesdag is op 22 Junie.
Nota
Saamgestel en vertaal uit die Nederlandse, Engelse, Duitse en Franse wikipedia en aangevul uit ander bronne soos aangedui.
Callyspongia biru
Die spons behoort tot die genus Callyspongia en tot die familie Callyspongiidae. Die wetenskaplike naam van die spesie is die eerste keer geldig gepubliseer in 2004 deur de Voogd.
Salt Rock
Salt Rock is 'n klein dorp aan die Noordkus van KwaZulu-Natal, Suid-Afrika, noordoos van Durban.
Gerhard Morkel
Pieter Gerhard Morkel (15 Oktober 1888 - 5 September 1963) was 'n Springbokrugbyspeler en deel van die bekende Morkelfamilie in rugbykringe.
Bree Olson
Bree Olson (gebore 7 Oktober 1986) is 'n Amerikaanse aktrise en pornoster. Sy is bekend vir haar rol in die rolprent The Human Centipede III (Final Sequence) (2015).
Demokratiese Party
duimnael|links|180px|[[Dene Smuts het die Demokratiese Party van 1989 tot sy samesmelting met die NP as die DA in 2000 in die Volksraad en later Nasionale Vergadering verteenwoordig. Daarna was sy tot 2014 'n DA-LP. Sy is twee jaar ná haar uittrede uit die politiek oorlede.]]
Die Demokratiese Party is die voorganger van die huidige amptelike opposisie in die Suid-Afrikaanse parlement, die Demokratiese Alliansie.
Die party is op 8 April 1989 gestig en was 'n samesmelting van die Progressiewe Federale Party, die Onafhanklike Party van dr. Denis Worrall en die Nasionale Demokratiese Beweging van Wynand Malan. Hulle was aanvanklik die leiers van die party saam met dr. Zach de Beer, tot hy uiteindelik alleenleier geword het. Die party het vriend en vyand verras deur 33 setels in die verkiesing van 6 September 1989 te wen nadat selfs goedgesinde ontleders die party se kans om betekenisvolle steun te verwerf, onderskat het.
Die party het aan die eerste demokratiese verkiesing in Suid-Afrika deelgeneem en met sy 1,7% steun sewe verteenwoordigers in die parlement gekry, onder andere Tony Leon, Ken Andrew, Colin Eglin, Kobus Jordaan en Dene Smuts (die enigste vrou in die DP-koukus). Die tweede en laaste leier was Tony Leon, wat die party gelei het in 2000 tydens die samesmelting met die Nuwe Nasionale Party, toe dit die Demokratiese Alliansie geword het.
Waarskuwing
'n Waarskuwing is 'n sin of frase wat inligting verskaf oor potensiële gevare, en wat gedoen kan word om die potensiële situasie te vermy. Waarskuwings word gebruik op verbruikersgoedere se etikette en handleidings, op beskrywings van fisieke aktiwiteite, ensovoorts. Verskeie metodes word gebruik om die fokus op die waarskuwings te plaas, soos deur dit apart van die normale teks te plaas, deur die gebruik van grafiese tekens, en veranderinge in die teks se font en kleur.
Boesmantee
Hierdie plant word soms as tee gebruik. Navorsing het getoon dat dit min toksisiteit veroorsaak in waterige oplossings. In alkohol is dit anders. Die tee bevat geen kafeïen nie.
1608
Die jaar 1608 was 'n skrikkeljaar wat volgens die Gregoriaanse kalender op 'n Dinsdag begin het. Dit was die 8ste jaar van die 17de eeu n.C. In teenstelling met gewone jare het die jaar 366 dae en 'n 29 Februarie gehad.
Magnus Magnusson
Magnus Magnusson, KBE ([ˈmaknus ˈmaknusɔn]; Yslandse spelling: Magnús Magnússon; * 12 Oktober 1929 in Reykjavik, Ysland; † 7 Januarie 2007 in Balmore, Dunbartonshire, Skotland) was 'n Yslandse joernalis, vertaler, skrywer en televisie-aanbieder. Magnusson was 'n Yslander van geboorte, maar het byna sy hele lewe in Skotland deurgebring, alhoewel hy nooit Britse burgerskap aanvaar het nie. Hy was getroud met die Skotse baanbrekerjoernalis en skryweres Mamie Baird (1925−2012), 'n boorling van Glasgow.
In die Verenigde Koninkryk het hy bekendheid verwerf as BBC-televisie-joernalis en aanbieder van die vasvraprogram Mastermind asook 'n verskeidenheid ander programme wat sy belangstelling in geskiedenis, argeologie en omgewingsake weerspieël het. Die laasgenoemde pos het hy 'n kwarteeu lank beklee. Sy belangrikste werke as skrywer van nie-fiksie sluit 'n geskiedenis van Skotland (Scotland: The Story of a Nation, waarin hy veral die sleutelkonsepte van Skotse identiteit en nasiedom verduidelik) en die Wikings (The Vikings) in.
R562 (Suid-Afrika)
Die R562 is 'n streeksroete wat die N14-nasionale pad en R511-streeksroete met die R21-provinsiale pad by Olifantsfontein verbind. Die roete begin waar dit van die R511 aftak en oos gaan. Hier staan die roete bekend as Summitweg. Dit kruis die R55 en verby Leverstraat staan dit bekend as Olifantsfonteinweg in Midrand. Dit kruis die N1-nasionale pad en maak 'n verspringende kruising met die R101. Hierna kruis dit die M38 en die M58 en eindig waar dit aansluit by die R21-provinsiale pad.
Callyspongia communis
Callyspongia communis is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Callyspongia en tot die familie Callyspongiidae. Die wetenskaplike naam van die spesie is die eerste keer geldig gepubliseer in 1881 deur Carter.
Dwergpapegaaie
Dwergpapegaaie (Agapornis) is 'n genus van papegaaiagtige voëls (Psittaciformes) wat in Afrika voorkom. In Engels staan die voëls as "lovebirds" bekend, afgelei vanaf hul wetenskaplike naam, Agapornis (Grieks: αγάπη agape 'liefde'; όρνις ornis 'voëls'). Hulle is klein, liefdevolle en sosiale papegaaie. Sommige van hierdie spesies word as troeteldiere aangehou. Hulle word tussen 10 en 15 jaar oud.
Parkiete is klein papegaaie met lang sterte wat oral ter wêreld gewilde houvoëls is, maar net in die warmer streke wildlewend voorkom. In Suid-Afrika is 2 spesies inheems. In die natuur leef parkiete in groot groepe en in hul trektogte op soek na kos en water kan hulle aansienlike skade aan graan aanrig. Baie parkiete aard goed in gevangenskap. Die gewildste onder die wat as kouvoëls aangehou word, is die grasparkiet, wat oorspronklik van Australië kom.
Die benaming parkiet dui op 'n groot aantal klein papegaaie (orde Psittaciformes) met lang sterte. Net soos hul groter soortgenote het parkiete ook krom snawels en stewige pote en is hulle dikwels helderkleurig. Om die snawelbasis en neusgate is daar 'n washuid. Parkiete kom wildlewend in alle warm wêrelddele, met uitsondering van Europa, voor, maar die meeste spesies word in Australië en Suid-Amerika aangetref.
Oor die algemeen leef parkiete in groot groepe van soms selfs ŉ duisend en hulle trek voortdurend van plek tot plek op soek na kos en water. Die meeste spesies kan ongunstige omstandighede soos droogtes goed deurstaan. Hul voedsel bestaan hoofsaaklik uit saad en vrugte en wanneer 'n groot groep op 'n graanland toesak, kan hulle aansienlike skade aanrig.
Mannetjies en wyfies vorm pare en maak hul neste net soos ander papegaaie in gate in bome of in rotssplete. Hulle bou nie 'n stewige nes nie, maar lê 4 tot 10 eiers op die bodem van die gat, wat soms met takkies of stukkies hout bedek word. Die wyfie begin broei sodra die eerste eiers gele is en die kuikens kom dan ook nie almal tegelykertyd uit nie. Die mannetjie help nie broei nie, maar bly in die nabyheid van die nes om dit te bewaak en die wyfie te voer. Die kuikens broei na 16 tot 21 dae uit en word deur albei ouers versorg.
Parkiete as troeteldiere
Feitlik alle spesies kan in koue aangehou word en 'n groot aantal broei selfs in aanhouding. Aangesien parkiete baie sosiale diere is, is dit wenslik om minstens 'n paartjie saam aan te hou. Die grootte van die spesie en die aantal wat aangehou word, bepaal hoe groot die kou moet wees. 'n Kou van 70 x 30 x 40cm is groot genoeg vir 'n paartjie grasparkiete, maar wanneer meer voëls aangehou word, moet daar ŉ afsonderlike ruimte vir vlieg en slaap wees.
Die kou mag nie in 'n trek staan nie. Parkiete word hoofsaaklik gevoer met die spesiale parkietsaad wat in winkels te koop is, maar stukkies groente, vrugte en ongeroosterde grondboontjies kan daarby gevoeg word. Hulle moet ook gereeld vitamiene in die vorm van mieliegruis kry. Parkiete drink min water maar bad dikwels en daar moet dus altyd 'n kommetjie water in die kou wees.
Die beste teelresultate word behaal as elke broeipaar 'n eie vlieg- en slaapruimte het. Aangesien hulle van nature in gate broei, moet die kou van neskassies voorsien wees. AI word net een paar aangehou, is dit wenslik om 'n neskassie aan weerskante van die kou aan te bring. Die voggehalte in die omgewing van die nes (ongeveer 90 %) kan met ŉ vogsproeier op peil gehou word en die voëls hou in warm weer ook dikwels daarvan om self onder die sproeier 'n stortbad te neem.
Teenswoordig is daar 'n groot aantal middels op die mark om voëlsiektes te bestry. Die gevreesde papegaaisiekte, wat ook op mense oorgedra kan word, kom teenswoordig minder voor en kan goed met antibiotika behandel word. Wanneer simptome soos lusteloosheid, verstopte neusgate of ŉ bloederige uitskeiding verskyn, moet die voel na 'n veearts geneem word. Gesonde parkiete kan die siekte egter ook op mense oordra. Menslike simptome van papegaaisiekte is onder meer hoë koors en knaende hoofpyne.
Die grasparkiet
Naas die kanarie is die grasparkiet (budgerigar of budjie; Melopsittacus undulatus) die gewildste siervoël ter wêreld. Hy kom net in Australië wildlewend voor, waar hy grasgroen is. Hy is aan die begin van die 19e eeu ontdek en in 1840 is hy vir die eerste keer lewend na Engeland gebring. Na die ontstaan van die geel en later blou kleurvariëteit het die teel van grasparkiete bale gewild geword en teenswoordig kom die spesie in meer as 50 kleurvariasies voor.
Ander parkiete
Die Rosellas (genus Platycercus) is besonder kleurryke parkiete. Die meeste spesies leef in besonder groot groepe op die Australiese steppes en kan net in baie groot koue aangehou word. In die natuur vreet hulle buiten saad ook insekte en dit is dus wenslik dat hulle ook in aanhouding insekte gevoer word, veral as hulle kuikens het. Die Pennant-roselia (Platycercus elegans) is veral gewild. Die uitvoer van papegaai-agtiges uit Australië is egter sedert 1960 verbied.
Spesies
Daar is in totaal 9 spesies:
Katsuyuki Kawachi
Katsuyuki Kawachi (河内 勝幸) is 'n voormalige Japannese sokkerspeler. Hy het vir die Japanse nasionale sokkerspan uitgedraf.
Fujian
Fujian (Chinees: 福建, Pinyin: Fújiàn, ) is 'n provinsie van die Volksrepubliek China. In 2020 het dit 'n bevolking van sowat 41,5 miljoen gehad.
Fujian word begrens deur Zhejiang in die noorde, Jiangxi in die weste, Guangdong in die suide, en die Straat van Taiwan in die ooste. Sy hoofstad is Fuzhou, terwyl sy grootste stad volgens bevolking Quanzhou is, beide geleë naby die kus van die Straat van Taiwan in die ooste van die provinsie.
Geografiese koördinatestelsel
'n Geografiese koördinatestelsel help om alle posisies op aarde te spesifiseer deur hoofsaaklik van die sferiese koördinatestelsel gebruik te maak. Daar is drie koördinate: lengtegraade, breedtegraade en geodetiese hoogte.
Fujian
Alhoewel sy bevolking oorwegend van Chinese etnisiteit is, is dit een van die kultureel- en taal-diverste provinsies in China. Die dialekte van die taalgroep Min-Chinees word die meeste in die provinsie gepraat, insluitend die Fuzhou-dialek van noordoostelike Fujian en verskeie Hokkien-dialekte van suidoostelike Fujian. Hakka-Chinees word ook gepraat deur die Hakkamense in Fujian. Min-dialekte, Hakka en Mandaryn-Chinees is wedersyds onverstaanbaar. As gevolg van emigrasie, praat 'n aansienlike hoeveelheid van die etniese Chinese bevolkings van Taiwan, Singapoer, Maleisië, Indonesië en die Filippyne Suidelike Min (of Hokkien).
Springs (kiesafdeling)
duimnael|regs|210px|[[Walter Madeley, eerste LV vir Springs.]]
Die kiesafdeling Springs was van die heel eerste algemene verkiesing op 15 September 1910, skaars vier maande ná Uniewording, 'n setel in die Volksraad van die Unie van Suid-Afrika en daarna tot in 1994 in die Republiek van Suid-Afrika se Volksraad. Die kiesafdeling het mettertyd oorgegaan van die Arbeidersparty na die Verenigde Party en uiteindelik 'n redelik veilige Nasionale Party-vesting geword.
In 1938 probeer die Arbeider P.J. Baird die setel terugwen, maar die Verenigde Party se G.J. Sutter wen met 'n meerderheid van 1 913. Hy behou die setel in 1943 met 'n meerderheid van 2 783 teen die Herenigde Nasionale Party se D.J. Swart en die Kommunis D.J. du Plessis, wat net 458 stemme kry. Sutter word in 1948 die derde keer vir die V.P. verkies, dié keer met 'n meerderheid van 1 458 teen die onafhanklike I. Steyn. Hy behou Springs in 1953 met die grootste meerderheid in die kiesafdeling se bestaan van 3 423 teen L.I. Coetzee van die N.P.
Die Verenigde Party wen Springs in 1958 die vyfde keer agtereenvolgens toe H. Tucker die N.P. se E.R. Snyman met 2 943 verslaan. Dat Springs 'n veilige opposisiesetel was, word tydens die volkstemming in 1960 oor 'n referendum bewys toe 4 525 kiesers vir 'n republiek stem, maar 7 053 téén. Die V.P. se L.B. Taurog word dan ook die volgende jaar tydens die algemene verkiesing onbestrede verkies.
Dr. H.F. Verwoerd se toenadering tot die konserwatiewe deel van die Engelse bevolking werp in 1966 vrugte af toe die N.P. se W.S.J. Grobler Springs die eerste keer in die kiesafdeling se 56-jarige bestaan vir die party wen met 'n meerderheid van 346 teen die dienende V.P.-lid, L.B. Taurog. Grobler herhaal die prestasie met 'n meerderheid van 386 in 1970 teen die V.P. se H.J.O. Prinsloo en weer in 1974 met 'n meerderheid van 979 teen die V.P. se J.R. du Plessis. Van toe af was Springs 'n veilige N.P.-setel.
Brahmaputra
Die Brahmaputra (Assamees: ব্ৰহ্মপুত্ৰ, লুইত; Sanskrit: ब्रह्मपुत्र; Hindi: ब्रह्मपुत्र; Bengaals: ব্ৰহ্মপুত্ৰ নদ [brɔmmɔput̪rɔ nɔd̪]; Tibettaans: ཡར་ཀླུངས་གཙང་པོ་) is 'n groot suid-vloeiende rivier in Asië. Dié rivier, met 'n lengte van 2 900 km (1 800 myl), is ná die Indus die tweede langste rivier in Suid-Asië. Die naam van dié rivier beteken "seun van die Brahma" in Sanskrit. Die suidelike verloop van dié rivier word in Hindoeïsme as heilig beskou.
Die Brahmaputra ontspring aan die noordelike kant van die Himalaja in die Chinese outonome gewes Tibet, net noord van die grens tot Nepal en net oos van die Sutlej se bron, naby die berg Kailash. Hier word dié rivier in Tibettaans Matsang of Tachog Tsangpo en in Chinees Mǎquán Hé 馬泉河 / 马泉河 genoem. Aansluitend vloei dié rivier in 'n oostelike rigting en word in Tibettaans Yarlung Tsangpo ཡར་ཀླུང་གཙང་པོ en in Chinees Yǎlǔ Zàngbù Jiāng 雅魯藏布江 / 雅鲁藏布江 genoem. Aan die oostelike kant van die Himalaja maak die Brahmaputra 'n boog in 'n suidelike rigting en vloei deur die Yarlung Tsangpo Canyon, wat deur sommige as die diepste canyon ter wêreld beskou word. Dié rivier bereik die Indiese deelstaat Arunachal Pradesh, waar dit Dihang of Siang genoem word. Vanaf hier vloei die Brahmaputra deur die Assam-vallei in 'n suidwestelike rigting, waar Guwahati, die grootste stad aan dié rivier, geleë is. Hier vloei dié rivier deur die Groot Vlakte, wat een van die mees digbevolkte gebiede van die wêreld is. Aansluitend vloei die Brahmaputra in 'n suidelike rigting en bereik Bangladesj, waar dié rivier Jamuna genoem word. Net wes van dié land se hoofstad Dhaka vloei die Brahmaputra en die Ganges saam, om die Padma te vorm. Die Padma vloei verder in 'n suidoostelike en aansluitend in 'n suidelike rigting. Later mond dit in die Golf van Bengale uit.
Florida (kiesafdeling)
Die kiesafdeling Florida was 'n kiesafdeling van die Unie-Volksraad van 1953 en daarna van die Republiek se Volksraad tot 1994.
In die heel eerste algemene verkiesing op 15 April 1953 ná die ontstaan van Florida was daar 11 464 kiesers. Die Verenigde Party se S.J. Tighy wen die kiesafdeling gemaklik met 'n meerderheid van 3 025 teen J.J.C. van Loggerenberg van die Nasionale Party. Hy behou Florida in 1958 teen die N.P. se R.S.C. Dove met 'n meerderheid van 2 375. In 'n tussenverkiesing op 11 Mei 1959 word H.G. Swart onbestrede vir die Verenigde Party verkies. In die volkstemming in 1960 oor Republiekwording neem 94% van Florida se kiesers deel. 7 212 stem teen die republiek en 4 808 daarvoor.
In die volgende jaar se algemene verkiesing staan Swart weer as V.P.-kandidaat en wen met 1 934 teen die N.P. se Tom Langley, die latere Volksraadslid van die Konserwatiewe Party. In 'n tussenverkiesing op 12 Desember 1962 wen H. Miller van die V.P. Florida met 'n meerderheid van 1 889 stemme teen die N.P. se J.C.C. van Loggenberg, wat ook nege jaar tevore verloor het.
In 1966 draai die gety teen die V.P. toe sy kandidaat, die dienende L.V., Miller, met 1 675 stemme teen die N.P. se A.J. Visser verloor. In 1970 word die bordjies verhang en J.J.M. Stephens wen Florida terug vir die V.P. met 'n skrale meerderheid van 89 stemme. Barend du Plessis, latere minister van finansies, skakel egter dié nederlaag vir die N.P. in 1974 in 'n groot oorwinning om toe hy 'n meerderheid van 1 894 teen Stephens behaal.
Groutville
Groutville is 'n dorp naby die Noordkus van KwaZulu-Natal, Suid-Afrika, noordoos van Durban.
Europese verwysingskader
Die Europese Verwysingskader vir Tale: leer, onderwys en evaluasie is 'n riglyn wat gebruik word om die vaardigheid van taalleerders van vreemde tale in Europa te beskryf. Dit is deur die Raad van Europa saamgestel as die hoofdeel van hul projek "Die leer van 'n taal vir Europese burgerskap" tussen 1989 en 1996, met die doel om 'n metode te verskaf waarvolgens alle tale in Europa geleer en geëvalueer kan word. Die ses verwysingsvlakke (sien onder) is vinnig besig om wye aanvaarding te kry as die Europese standaard vir die meting van 'n individu se taalvaardigheid.
Vlakke
<!--
Mondelinge interaksie
-->
Stephanie Beatriz
Stephanie Beatriz (gebore 10 Februarie 1981) is 'n Amerikaanse aktrise en vervaardiger. Sy is bekend vir haar rolle in die rolprente Short Term 12 (2013), Ice Age: Collision Course (2016), en The Light of the Moon (2017), en in die televisiereeks Brooklyn Nine-Nine (2013).
Lachlan Nieboer
Lachlan Nieboer (gebore 11 September 1981) is 'n Engelse akteur. Hy is bekend vir sy rolle in die rolprente Into the White (2012), Charlie Countryman (2013), en Identicals (2015), en in die televisiereeks Torchwood (2006).
Chemiese ingenieurswese
Chemiese ingenieurswese is die toepassing van wetenskap, wiskunde en ekonomie tot die omskakelingsproses van rou materiale of chemikalieë tot meer waardevolle produkte. "Ekonomie" is 'n kernwoord in die verband.
Marken
Marken is 'n landelike nedersetting in die Limpopoprovinsie in die noorde van Suid-Afrika. Die dorpie lê oos van Lephalale.
Chemiese ingenieurswese
Chemiese ingenieurswese behels die ontwerp en onderhoud van chemiese prosesse vir grootskaalse vervaardiging. Fokus word geplaas op die fisika agter hierdie prosesse: die hanteering van materiale of chemikalieë en die beheer van faktore wat reaksies beïnvloed. Die term "Prosesingenieur" word dus dikwels gebruik aangesien dit 'n meer beskrywende term is en daarbenewends maak dit dit makliker om onderskeid te tref tussen die rol van die chemikus en dié van die chemiese ingenieur.
Marken
Die R561-streeksroete verbind Marken met die Zanzibar-grenspos op die grens met Botswana.